**ปัญหาอุปสรรคที่พบจากการดำเนินการ**

1. คณะกรรมการกำหนดรายละเอียดคุณลักษณะครุภัณฑ์ขาดความรู้ความชำนาญ
2. เจ้าหน้าที่ดำเนินการจัดซื้อ-จัดจ้าง ไม่มีความชำนาญในการใช้งานในระบบ E-GP จึงทำให้การดำเนินงานล่าช้า
3. มีการโอน-ย้ายบ่อย ไม่มีข้าราชการมาทดแทนทำให้ขาดอัตรากำลังในการปฏิบัติงานและอัตรากำลังที่มีอยู่มีงานล้นมือ
4. งบลงทุน ก่อหนี้ผูกพันในไตรมาส 2 อยู่ระหว่างดำเนินการยังไม่มีการเบิกจ่าย

**ปัญหาและอุปสรรคในการจัดซื้อจัดจ้าง ประจำปีงบประมาณ พ.ศ. 2566**

1. กรมบัญชีกลางมีการพัฒนาระบบการจัดซื้อจัดจ้างภาครัฐ (e-GP) อยู่ตลอดเวลา ทำให้ต้องศึกษาระเบียบและวิธีการปฏิบัติงานอยู่ตลอดเวลา เนื่องจากขาดการถ่ายทอดความรู้ เพื่อทำความเข้าใจในระบบที่เปลี่ยนแปลงและไม่มีการแจ้งให้ผู้ปฏิบัติงานทราบล่วงหน้า เพื่อเตรียมความพร้อม ส่งผลให้การปฏิบัติงานล่าช้า
2. กรุงเทพมหานครควรจัดสรรค่าใช้จ่ายเพื่อการสนับสนุนการปฏิบัติงานด้านการจัดซื้อจัดจ้าง หรือปรับปรุงระบบอินเตอร์เน็ตของกรุงเทพมหานครได้ดีขึ้นกว่านี้ เช่น ค่าอินเตอร์เน็ต เนื่องจากระบบอินเตอร์เน็ตของกรุงเทพมหานคร ไม่สามารถปฏิบัติงานระบบ e-GP ได้อย่างมีประสิทธิภาพ
3. กฎหมาย ระเบียบ หนังสือเวียน ที่เกี่ยวข้องกับการจัดซื้อจัดจ้างมีเป็นจำนวนมาก มีความยุ่งยาก ซับซ้อน ไม่ชัดเจนของข้อมูล ก่อให้เกิดปัญหาการตีความในการปฏิบัติงาน
4. ระยะเวลาในการดำเนินงานกระชั้นชิด ส่งผลให้เกิดความเสี่ยงที่จะเกิดข้อผิดพลาดในการปฏิบัติงานด้านการจัดซื้อจัดจ้างได้
5. เนื่องจากสถานการณ์การแพร่ระบาดของโรคโควิด-19 ซึ่งเป็นปัจจัยภายนอกที่มีความรุนแรงและส่งผลกระทบเป็นวงกว้าง ประชาชนและสถานประกอบการต่างๆ โดยเฉพาะสำนักงานเขตซึ่งต้องแก้ไขสถานการณ์ภายในพื้นที่ ส่งผลให้หน่วยงานไม่สามาถบริหารจัดการ หรือควบคุมได้
6. การจัดซื้อจัดจ้างของสำนักงานเขตบางรัก ส่วนใหญ่เป็นการจัดซื้อจัดจ้างพัสดุเพื่อบริการประชาชนและใช้สำหรับโรงเรียนในสังกัด ซึ่งต้องเร่งหาผู้รับจ้างเพื่อมาดำเนินการให้ทันตามกำหนดเวลา มีข้อจำกัดคือ บุคลากรส่วนใหญ่ได้รับการบรรจุแต่งตั้งใหม่ ส่งผลให้ไม่มีความชำนาญในการปฏิบัติงาน ส่วนราชการบางฝ่ายขาดบุคลากรหลายอัตรา และขาดเป็นเวลางาน บุคลากรที่มีอยู่ทำงานได้ไม่เต็มประสิทธิภาพ เนื่องจากต้องรับผิดชอบงานแทนตำแหน่งที่ว่าง บุคลากรขาดขวัญ กำลังใจในการปฏิบัติงาน